

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr.53.665 din 26 .07.2021

**REFERAT DE APROBARE**

privind aprobarea încheierii unui acord de colaborare între Municipiul Târgu Mureș şi Asociația Culturală Culturaft,în vederea organizării evenimentului de interes public local

,, Proiect muzical Awake 2021 – AWAKE prezintă Vița de vie în corzi, cu participarea extraordinară a Filarmonicii Târgu Mureș ”

Asociația Culturaft , prin adresele nr. 35.083 din 12.05.2021 şi-a exprimat dorinţa de a organiza, în parteneriat cu Municipiul Târgu Mureş, evenimentul de interes public municipal Proiectl muzical ,, Vița de vie simfonic cu Filarmonica de Stat Târgu Mureș- Vița de vie ,, în corzi” în Cetatea Medievală, ca un preambul la lansarea noului format de festival,, Awake 2021 Nomad edition”, în deschidere urmând să fie invitată o trupă maghiară , precum și Platforma Artdoor (lansată, urmat de un concert al trupei Subcarpați.

 Pentru acest eveniment a fost aprobată , la rectificarea bugetară, suma de 150.000 lei (HCL. 201/2021).

 Prin adresele nr. 52.504/20.07.2021 și 53.412 din 23 iulie 2021 , Asociația Culturaft vine cu propunerea de modificare a locației și a datei pentru ediția din acest an a proiectului multicultural AWAKE 2021, ca urmare a condițiilor create de pandemie și a prevederilor legale actuale legate de desfășurarea evenimentelor culturale în vara 2021. Astfel se propune organizarea evenimentului , în data de 22 august, la Târgu Mureș, în Cetatea Medievală , sub denumirea ,, AWAKE prezintă Vița de vie în corzi cu participarea extraordinară a Filarmonicii Târgu Mureș la Cetatea Târgu Mureș”, eveniment ce se va desfășura pe principiile și experiențele cu care publicul a fost obișnuit la edițiile precedente AWAKE desfășurate la Castelul Teleki din Gornești.

Astfel, AWAKE va fi prezent și anul acesta în Tîrgu Mureș, de data aceasta cu un eveniment de o zi, oferind o oază de liniște potrivită pentru relaxare și distracție, dar si pentru implicare sociala si culturala a comunitatii. Participarea la eveniment este gratuită și se va putea face în baza unui tichet de acces, ce poate fi descărcat gratuit de pe platforma IaBilet. Cu scopul de a asigura sănătatea și siguranța tuturor participanților la eveniment, atât a publicului cât și a echipei de organizare, evenimentul va avea loc în aer liber și se va desfasura în conformitate cu reglementările legale în vigoare la data desfășurării acestuia. Pe timp de zi, participanții la eveniment se vor putea bucura de Platforma Feed Your Mind. Discuţii pe teme inspiraţionale, de la tehnologie până la civism si antreprenoriat, paneluri cu speakeri din diferite zone de activitate – reprezentanti ai comunitatii locale implicați activ în proiecte social, culturale și ecologice - vor aduce si în acest an o doza de inspiraţie si optimism. De asemenea, tot pe timp de zi, publicul participant va putea admira cele trei instalatii de artă moderna ce vor fi expuse în cetatea Târgu Mureș, in cadrul expoziţiei în aer liber Artdoor, organizată cu sprijinul Ordinului Arhitecţilor din România, filiala Mureş. Cetatea va gazdui si oaze de linişte, Serenity & Lounge Areas, spații verzi amenajate cu diverse activități și zone de relaxare, in care publicul prezent se va putea simti bine în hamace, pufuri sau direct pe iarba, ascultând o selecție specială de muzica sau jucând cele mai populare jocuri de societate ale momentului in aria dedicata Board Games. Ziua de AWAKE va fi mult mai gustoasa în Food & Drinks Court, unde food-truck-uri locale vor selecta preparate speciale din bucătăria locală şi internaţională, precum şi băuturi pentru toate preferinţele. In cadrul zonei Designers’ Bazaar amenajată in Cetate, decorată cu ghirlande luminoase, artiștii artizani locali vor putea să își expună și vinde produsele si accesoriile hand made (brățări, cercei, tricouri). Programul zilei va cuprinde si momente de improvizație teatrala susținute de către tineri studenți la Universitatea de Arte din Târgu Mureș. Seara va fi închisă de un concert rock simfonic Vița de Vie, cu participarea specială a Filarmonicii de Stat Tîrgu Mureș, condusă de dirijorul Remus Grama. Protagonistii proiectului “ÎN CORZI” si headlinerii editiei din 2018 a festivalului AWAKE au fost alegerea perfecta pentru evenimentul care va readuce pentru o zi atmosfera de festival si mii de tineri în cetatea medievală Târgu Mureș. Spectacolul este grandios, gândit și calculat până la cel mai mic detaliu, de la scenă, lumini și efecte vizuale, până la cei 40 de muzicieni prezenți pe scenă. După "Electric" şi "Acustic", călătoria în lumea sunetului şi a emoţiei a trupei-emblema a rock-ului autohton, Vița de Vie, este marcata de acest proiect impresionant, o mega producție nascuta alaturi de Filarmonica de Stat Tîrgu Mures. Primul si pana acum singurul spectacol “ÎN CORZI” desfasurat sub aceasta egida, in cadrul Festivalului AWAKE 2018, a facut si obiectul unui vinyl in ediție limitata, primele 30 de discuri precomandate continand una dintre corzile folosite în live-ul de la Awake din 2018.

Municipiul Târgu Mureş, prin Primarul Municipiului Târgu Mureş, va încheia un acord de colaborare cu Asociația Culturaft în vederea organizării în parteneriat a acestui eveniment de interes public municipal.

Acordul de colaborare va cuprinde drepturile şi obligaţiile ambelor părţi, precum şi obligaţia municipalităţii de a susţine financiar organizarea acesteui eveniment, conform unui centralizator de cheltuieli. ( buget detaliat­).

În conformitate cu prevederile OUG nr. 57/2019 privind Codul administrativ cu modificările și completările ulterioare, art. 129 :

* alin. (2) lit. „d” - ,, Consiliul local exercită următoarele categorii de atribuţii:….. d) atribuţii privind gestionarea serviciilor de interes local,,

 - alin. (7) lit. ,,d,, : ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:… d) cultura; ,, ;

Categoriile de cheltuieli eligibile vor fi în conformitate cu prevederile OG.51/1998 privind îmbunătăţirea sistemului de finanţare a programelor, proiectelor şi acţiunilor culturale.

Data evenimentului fiind 22 august 2021, pentru a putea fi organizat este neesară aprobarea Proiectului de hotărâre în regim de urgență.

Având în vedere cele menționate mai sus, propunem spre aprobare Consiliului local, în regim de urgență proiectul de hotărâre privind încheierea unui acord de colaborare între Municipiul Târgu Mureș şi, Asociația Culturală Culturaft din România în vederea organizării evenimentului de interes public local ,,Proiect musical AWAKE 2021 : -AWAKE prezintă Vița de vie în corzi cu participarea extraordinară a Filarmonicii Târgu Mureș la Cetatea Târgu Mureș” , conform acordului de colaborare prezentat în anexă.

**Direcor executiv**

**Korpadi Gyorgy**

 **Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil al Direcţiei economice**

 **Director Economic**

 **Ana Năznean**

 Întocmit/scris: Marina Ciugudean

 Șef Serviciu 26.07.2021

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 Proiect

  **(nu produce efecte juridice) \***

 **Iniţiator**

 **Primar,**

 **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind aprobarea încheierii unui acord de colaborare între Municipiul Târgu Mureș şi Asociația Culturală Culturaft,în vederea organizării evenimentului de interes public local

,, Proiect muzical Awake 2021 – AWAKE prezintă Vița de vie în corzi, cu participarea extraordinară a Filarmonicii Târgu Mureș ”

 *Consiliul local municipal Târgu Mureş, întrunit în şedinţă ordinară de lucru,*

 **Având în vedere**:

1. Referatul de aprobare nr. 53.665 din 26.07.2021, inițiat de Primar prin Direcția Activităţi Social-CulturalePatrimoniale şi Comerciale privind aprobarea încheierii unui acord de colaborare între Municipiul Târgu Mureș şi Asociația Culturală Culturaft, în vederea organizării evenimentului de interes public local,, Proiect muzical Awake 2021 – AWAKE prezintă Vița de vie în corzi, cu participarea extraordinară a Filarmonicii Târgu Mureș ”
2. Avizul favorabil al Direcţiei economice
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală
4. Raportul Comisiilor de specialitate din cadrul Consiliului local municipal Târgu Mureş

 **În conformitate cu prevederile:**

* Hotărârea Consiliului local municipal Târgu Mureş nr. 201/22.06.2021 privind rectificarea bugetului Unităţii Administrativ Teritoriale - Municipiul Târgu Mureş pe anul 2021;
* Legea nr. 273/2006 privind finanţele publice locale, cu modificările şi completările ulterioare;

În temeiul prevederilor art.129 alin. (1), alin. (2) lit. “d” , alin. (7) lit. ,,d”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea unui acord de colaborare între Municipiul Târgu Mureș şi Asociația Culturală Culturaft din România în vederea organizării evenimentului de interes public local ,, Proiect musical AWAKE 2021 : -AWAKE prezintă Vița de vie în corzi cu participarea extraordinară a Filarmonicii Târgu Mureș la Cetatea Târgu Mureș”,conform Acordului de Colaborare cuprins în anexa, care face parte integrantă din prezenta hotărâre.

**Art.2** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

 **Art.3** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Art.4** Prezenta hotărâre se comunică:

* Direcței ActivităţiSocial-Culturale Patrimoniale şi Comerciale.
* Direcției Economice.
* Asociației Culturale Culturaft.

**Viză de legalitate,**

 **Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ